VILNIAUS RAJONO SAVIVALDYBĖS TARYBA

SPRENDIMAS

DĖL VILNIAUS R. KABIŠKIŲ VAIKŲ LOPŠELIO-DARŽELIO NUOSTATŲ PATVIRTINIMO

2024 m. rugpjūčio 30 d. Nr. T3-301

Vilnius

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 ir 4 dalimis, 7 straipsniu, Lietuvos Respublikos švietimo įstatymo 43 straipsnio 3 ir 4 dalimis, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, bei atsižvelgdama į Vilniaus rajono savivaldybės mero 2024 m. birželio 17 d. potvarkį Nr. M22-946 „Dėl Vilniaus rajono savivaldybės neformaliojo švietimo įstaigų nuostatų tvirtinimo“, Vilniaus rajono savivaldybės taryba nusprendžia:

1.	Patvirtinti Vilniaus r. Kabiškių vaikų lopšelio-darželio nuostatus (pridedama).

2.	Įgalioti Vilniaus r. Kabiškių vaikų lopšelio-darželio direktorių pasirašyti Vilniaus r. Kabiškių vaikų lopšelio-darželio nuostatus, įregistruoti juos Juridinių asmenų registre bei atlikti kitus su tuo susijusius veiksmus teisės aktų nustatyta tvarka.

3.	Pripažinti netekusiu galios nuo 1 punkte patvirtintų nuostatų įregistravimo Juridinių asmenų registre dienos Vilniaus rajono savivaldybės tarybos 2021 m. vasario 26 d. sprendimo
Nr. T3-41 „Dėl Vilniaus r. Kabiškių vaikų lopšelio-darželio ikimokyklinio ugdymo grupių tipų pakeitimo ir nuostatų patvirtinimo“ 2 punktą.

4.	Paskelbti sprendimą Teisės aktų registre ir Vilniaus rajono savivaldybės tinklalapyje.

Savivaldybės meras	Robert Duchnevič